62 



Gantjangna toeloej dipariksa koe Soetra Panandoer Wajang, pokna : „tjoba 

 aki, ngomong sing enja, lamoen lemboer, lemboer mana, nagara mana djeung saha 

 aki nja ngaran ?" 



Demi walonna aki-aki : „djisim koering mah lain ti nagara mana-mana, nja 

 eta ti lemboer leutik, katelah lemboer Bodjong Eurih; ari ngaran katelah Aki Moksel." 



Saoerna Soetra Panandoer Wajang : „aki, poeroen ta henteu tjitjing di aing, 

 atawa emboeng ?" 



Pokna aki-aki : „kabeh-kabeh, sedja rek koemawoela." 



Ti dinja aki-aki ditjandak ka boemi. Barang soemping, geuat njaoer ka raina 

 Nji Mas Soetra Kembang Padma Larang, pokna: „Njai, ieu akang meunang piboe- 

 djangeun aki-aki, katelahna Aki Moksel." 



Nji Soetra Kembang Padma Larang malikkeun saoer, pokna: „engkang, pariksa 

 mangka tetela, bisi ngagelo ka oerang, bisina aki ngadodja ngarantjana." 



Saoerna toeang raka Raden Soetra Panandoer Wajang: „geus tetela, Njai, 

 djalma ti Bodjong Eurih, sarta lain rek ngadodja ngarantjana; malah koe akang 

 oge ajeuna rek dititah ngarit." 



Tjek Nji Soetra Kembang Padma Larang: „atoeh mangga bae." 



Toeloej aki-aki dititah ngarit; ana pek ngarit lain ngarit djoekoet, sirit koeda 

 noe diarit, atoeh koeda teh toeloej paeh. 



Dititah deui ngala tjai; lodong diasoepan tjaroeloek, atoeh tjaina djadi ateul, 

 geus bae teu kapake. 



Ana dititah ngored, kakajonan ditoegaran, mani datang ka tjaang nagara teh. 



Dina hidji waktoe Soetra Panandoer Wajang djeung raina Njai Mas Kembang 

 Padma Larang ka tjai anoe rada tebih meuëusan ti boemi, sarta Aki Moksel di- 

 piwarang toenggoe dapoer. 



Barang enggeus pada arangkat noe ka tjai, aki-aki toeloej ngaroesak hawoe, 

 didaroepakan dalang ka raroentoeh hawoe dapoer. Los ka boemi, nja maheuman 

 sangoe, beak doea said, datang ka kamerekaan ; ari noe sasaid deui diawoer- 

 awoerkeun ka tengah boemi mani ngalantrak. Toeloej ngising di pipir pangkoele- 

 man ; sanggeus ngising, toeloej kekedengan dirandjang pakoeleman, toer henteu tje- 

 tjewok-tjetjewok atjan. 



Ana geus kekedengan goera-giroe toeroen sieun kaperego. Seug bae ka pipir 

 dapoer ngadoe oendoer-oendoer, awad-awad teu asoep ka boemi. 



Gantjangna noe tas sariram saroemping; nja ngaroris ka dapoer, hawoe roen- 

 toeh; los ka boemi said ngalajah di tengah imah; los ka enggon sare ngambeu 

 tai, ana ditingal pipir enggon ngadoengkoek tai. 



Sigeg noe keur ngaroris. 



Kotjapkeun Aki Moksel les leungit, timboel Rangga Wajang, sarta toeloej ma- 

 tek adji pangnjirepan, disirep Soetra Panandoer Wajang djeung Nji Padma La- 

 rang sarta menak koeringna, kabeh geus djempe pada sarare. 



Ti dinja Rangga Wajang toeloej bae soep ka djero boemi, nja njampak Nji 

 Soetra Kembang Padma Larang keur sare tibra. Enggalna toeloej bae ditjandak 

 diasoepkeun kana djero kandoengan, toeloej dibawa ngapoeng, sarta djalanna ma- 

 bras kana kampig. 



